Návrh na vymenovanie členov
Predsedníctva Agentúry na podporu výskumu a vývoja

Návrh členov Predsedníctva Agentúry na podporu výskumu a vývoja (ďalej len „predsedníctvo agentúry“) bol uskutočnený v súlade s § 14 „Predsedníctvo agentúry“ zákona č. 172/2005 Z. z. o organizácii štátnej podpory výskumu a vývoja a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov. 

V súlade s ods. 4, § 14 zákona č. 172/20005 Z. z. boli o navrhnutie členov predsedníctva agentúry oslovení Ministerstvo financií SR, Ministerstvo hospodárstva SR, Ministerstvo pôdohospodárstva SR, Ministerstvo životného prostredia SR, Ministerstvo dopravy, pôšt a telekomunikácií SR, Ministerstvo zdravotníctva SR, Slovenská akadémia vied, Rada vysokých škôl, Slovenská rektorská konferencia, Asociácia zamestnávateľských zväzov a združení SR, Republiková únia zamestnávateľov a Slovenská obchodná a priemyselná komora.

Z obdržaných návrhov boli v súlade s kritériami ustanovenými v ods. 3 a 4, § 14 zákona č. 172/2005 identifikovaní najvhodnejší odborníci pre vykonávanie funkcie člena predsedníctva agentúry. Ich zoznam (ods. 3, § 14 zákona č. 172/2005 Z. z. ustanovuje 13 členov predsedníctva agentúry), s uvedením miesta ich pôsobenia a špecializácie odboru vedy a techniky, v ktorom pôsobia  je uvedený v nasledujúcej tabuľke:

Meno a tituly  nominovaného	Zamestnávateľská organizácia nominovaného 	Odbor, špecializácia	
Prof. RNDr. Vladimír Bužek, DrSc.	Fyzikálny ústav SAV, Bratislava	teoretická fyzika, kvantová informatika	
Ing. Igor Gerek	EVPU (Elektrotechnický výskumný a projektový ústav), a.s. Nová Dubnica	automatizované systémy riadenia	
Doc. Ing. Ľubomír Harach, CSc.	FIN – ENERGY, a.s.	informatika	
Ing. Alojz Hudec	Lignoprojekt Slovakia, s.r.o., Bratislava	ekonomika nábytkárskeho priemyslu	
Ing. Jaromír  Jezný	ZTS VVÚ (Závody  ťažkého strojárstva – výskumno-vývojový ústav), a.s. Košice	technické vedy	
Peter Kind	Institut of  Prospective Technological Studies, (Inštitút pre výhľadové technologické štúdie) Sevila, Španielsko 	vedná a technická politika EÚ
zahraničný expert	
Prof. Ing. Evžen Kočenda, PhD.	CERGE-EI Karlova univerzita Praha, Česká republika	spoločenské vedy - ekonómia
zahraničný expert	
Prof. RNDr. Jaromír Pastorek, DrSc.	Virologický ústav SAV, Bratislava	mikrobiológia	
Doc. JUDr. Mária Patakyová, CSc.	Právnická fakulta UK Bratislava	obchodné právo	
Doc. Ing. Viliam Pichler, PhD.	Lesnícka fakulta, Technická univerzita, Zvolen	ekológia lesa	
Doc. Ing. Róbert Redhammer, PhD. 	Fakulta elektrotechniky a informatiky STU, BA	elektronika	
Ing. Stanislav Sipko	Ministerstvo školstva SR Sekcia vedy a techniky 	tvorba a realizácia vednej a technickej politiky	
Prof. RNDr. Libor Vozár, CSc.	Fakulta prírodných vied, 
Univerzita Konštantína Filozofa, Nitra	fyzika tuhých látok	

Členov predsedníctva agentúry podľa ods. 4, § 14 zákona č. 172/2005 Z. z. vymenúva a odvoláva vláda Slovenskej republiky na návrh ministra školstva. V súlade s týmto ustanovením predkladá minister školstva na vymenovanie vládou Slovenskej republiky hore uvedených navrhnutých členov predsedníctva agentúry.